**ZMLUVA**

**O POSKYTOVANÍ SLUŽIEB MIGRÁCIE IS OBCÍ DO VLÁDNEHO CLOUDU - PLOŠNÉHO ROZŠÍRENIA IS DCOM – 2. ETAPA**

(ďalej len „**Zmluva**“) uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi:

(návrh)

Číslo zmluvy:

Zmluvné strany:

**DataCentrum elektronizácie územnej samosprávy Slovenska (DEUS)**

Námestie Mateja Korvína 1

811 07 Bratislava

IČO: 45736359

Konajúce prostr.: (...) – člen správnej rady

 (...) – člen správnej rady

 (...) – člen správnej rady

(ďalej ako **„objednávateľ“**)

na jednej strane,

a

(...)

(...) Obchodný register vedený Okr. súdom (...). Odd.: (...), vložka č.: (...)

IČO: (...)

DIČ: (...)

IČ DPH: (...)

Bankové spojenie: (...)

Číslo účtu: (...)

Konajúce prostr.: (...) – (...)

 (...) – (...)

 (...) – (...)

(ďalej ako „**poskytovateľ**“)

na druhej strane

(objednávateľ a poskytovateľ budú označovaní tiež ako„**Strany**” alebo „**Zmluvné strany**”).

**Článok I**

**Úvodné ustanovenia**

## Objednávateľ ako verejný obstarávateľ dňa [•] vyhlásil oznámením č. [•], zverejneným vo Vestníku verejného obstarávania č. [•] verejné obstarávanie (postupom rokovacieho konania so zverejnením) na predmet zákazky: Dodávka služieb pre Národný projekt „Migrácia IS obcí do vládneho cloudu, plošné rozšírenie IS DCOM – 2. etapa“ (ďalej len „**Verejné obstarávanie**“) podľa zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „**Zákon o verejnom obstarávaní**“). Výsledkom Verejného obstarávania je uzatvorenie tejto Zmluvy s úspešným uchádzačom.

## Na základe vyhodnotenia ponúk vo Verejnom obstarávaní bola vybratá ponuka poskytovateľa ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky poskytovateľom objednávateľovi.

## Objednávateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

## Poskytovateľ týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

## Poskytovateľ berie na vedomie, že objednávateľ je prijímateľom nenávratného finančného príspevku (ďalej len „**NFP**“) na základe Zmluvy o poskytnutí nenávratného finančného príspevku č. Z311071P371 zo dňa 08.10.2018 (ďalej len „**Zmluva o poskytnutí NFP**“) k  projektu „Migrácia IS obcí do vládneho cloudu – plošné rozšírenie IS DCOM - 2. etapa“ (ďalej len „**projekt**“).

## Neoddeliteľnú súčasť tejto Zmluvy tvoria tieto prílohy:

* + 1. Príloha č. 1 – Rámcový opis predmetu zákazky (ďalej len „**Príloha č. 1**“);
		2. Príloha č. 2 - Špecifikácia údajov pre výkon aktivity „Migrácia údajov súvisiacich so službami samosprávy poskytovanými verejnosti“ (ďalej len „**Príloha č. 2**“);
		3. Príloha č. 3 - Návrh spôsobu riešenia požiadaviek predmetu zákazky (ďalej len „**Príloha č. 3**“);
		4. Príloha č. 4 - Štruktúrovaný rozpočet ceny (ďalej len „**Príloha č. 4**“);
		5. Príloha č. 5 – Zoznam subdodávateľov (ďalej len „**Príloha č. 5**“)
		6. Príloha č. 6 – Zoznam kľúčových expertov (ďalej len „**Príloha č. 6**“).

## **Článok II**

## **Predmet Zmluvy**

## Predmetom tejto Zmluvy je:

* + 1. záväzok poskytovateľa poskytnúť služby špecifikované v Prílohe č. 1 až 3 a za podmienok stanovených Zmluvou (ďalej spolu aj ako „**Služby**“);
		2. záväzok objednávateľa uhradiť poskytovateľovi za poskytnuté Služby cenu dohodnutú v tejto Zmluve a ďalej mu poskytnúť súčinnosť v rozsahu uvedenom v tejto Zmluve (vrátane príloh).
	1. Poskytovateľ vyhlasuje, že
		1. so všetkou odbornou starostlivosťou sa komplexne a úplne oboznámil s dokumentáciou na poskytovanie Služieb (najmä s Rámcovým opisom predmetu zákazky, uvedeným v Prílohe č. 1, a Špecifikáciou údajov pre výkon aktivity „Migrácia údajov súvisiacich so službami samosprávy poskytovanými verejnosti“, uvedenou v Prílohe č. 2), pričom táto dokumentácia nemá akékoľvek vady, ktoré by bránili poskytovaniu Služieb a je možné podľa nej poskytovať Služby;
		2. má dostatočné kapacity na riadne a včasné poskytovanie Služieb podľa tejto Zmluvy a je schopný v súlade so Zmluvou riadne a včas plniť si záväzky za cenu určenú v súlade so Zmluvou bez akéhokoľvek navýšenia, a to aj bez ohľadu na okolnosti nezávislé od vôle Zmluvných strán (*vis maior*);

a súčasne sa zaväzuje, že

* + 1. Služby poskytne v súlade s aktuálnym stavom platnej a účinnej právnej úpravy v Slovenskej republike.
	1. Ak sa budú na plnení záväzkov poskytovateľa vyplývajúcich z tejto Zmluvy podieľať viaceré subjekty, práva z tejto Zmluvy voči objednávateľovi môže uplatňovať výlučne vedúci poskytovateľ, ktorým je [•], so sídlom [•], IČO: [•]. Vedúci poskytovateľ podľa predchádzajúcej vety je oprávnený vykonávať fakturáciu ceny v mene poskytovateľov, a tiež je za poskytovateľov výlučne tento oprávnený vykonávať iné práva voči objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane poskytovateľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
	2. V prípade, ak bude akékoľvek ustanovenie Prílohy č. 3 v rozpore s ustanoveniami Príloh č. 1 a 2, prednosť má znenie Príloh č. 1 a 2. Prílohy č. 1 a 2 sa ďalej použijú ako nástroj na výklad obsahu a významu Služieb a ďalších práv a povinností podľa tejto Zmluvy.

# Článok III

# Cena

* 1. Objednávateľ sa zaväzuje zaplatiť poskytovateľovi za riadne a včas poskytnuté Služby cenu v súlade s ustanoveniami tejto Zmluvy a jej príloh.
	2. Zmluvné strany sa dohodli na určení maximálnej ceny za celý predmet Zmluvy vo výške [•] EUR bez DPH (slovom [•] euro bez DPH), výška DPH je [•] EUR a maximálna celková cena celého predmetu Zmluvy je [•] EUR s DPH, pričom maximálna celková cena predmetu Zmluvy je bez možnosti jej navýšenia zahŕňajúca akékoľvek a všetky náklady na vykonanie predmetu Zmluvy.
	3. Zmluvné strany sa dohodli na určení ceny za Služby poskytované na základe Zmluvy podľa štruktúrovaného rozpočtu ceny v súlade s Prílohou č. 4.
	4. Fakturačné míľniky pre fakturáciu ceny za poskytnuté Služby sú uvedené v Projektovom inicializačnom dokumente (ďalej len „**PID**“), ktorý je definovaný v bode 6.3 Zmluvy.
	5. Zmluvné strany sa dohodli, že cenu za Služby uhrádza objednávateľ poskytovateľovi z prostriedkov poskytnutých objednávateľovi vo forme NFP. Zmluvné strany sa dohodli, že splnenie povinnosti objednávateľa uhradiť cenu, je podmienená získaním NFP na jej úhradu objednávateľom.
	6. Poskytovateľ berie na vedomie, že finančné prostriedky, ktorými bude uhrádzaná cena za poskytnuté Služby, sú tvorené z prostriedkov Európskej únie, štátneho rozpočtu a z vlastných zdrojov objednávateľa.
	7. V cene za poskytnuté Služby sú zahrnuté všetky náklady súvisiace s plnením záväzkov poskytovateľa podľa tejto Zmluvy, najmä prepravné, náklady, poisťovacie náklady, clo, iné dane a clá, iné poplatky súvisiace s dovozom, poplatky súvisiace s certifikáciou, správne a obdobné poplatky vyberané akýmkoľvek orgánom verejnej moci ako aj cena odovzdávanej dokumentácie, ak v Zmluve nie je výslovne uvedené inak. Ubytovanie, stravovanie a dopravu osôb plniacich Zmluvu na strane poskytovateľa zabezpečuje a hradí poskytovateľ a sú zahrnuté v cene.
	8. DPH pripočítaná k cene je v čase uzatvorenia Zmluvy vo výške stanovenej platným zákonom č. 222/2004 Z. z. o dani z pridanej hodnoty v znení neskorších predpisov v deň vzniku daňovej povinnosti. Ak dôjde k zmene DPH zmenou platných právnych predpisov, dohodnutá zmluvná cena bez DPH sa nemení.

# Článok IV

# Platobné podmienky

* 1. Objednávateľ sa zaväzuje uhrádzať cenu za Služby podľa tejto Zmluvy poskytovateľovi na základe faktúr vystavených poskytovateľom. Poskytovateľ má právo vystaviť faktúru za Služby po dosiahnutí fakturačného míľnika podľa bodu 3.4 Zmluvy, pričom je oprávnený vystaviť faktúru za poskytnuté plnenia maximálne raz za 2 mesiace.
	2. Faktúry poskytovateľa budú vyhotovené v štyroch rovnopisoch v slovenskom jazyku. Každá faktúra musí obsahovať náležitosti daňového dokladu v zmysle platných právnych predpisov Slovenskej republiky a mať najmä nasledujúce náležitosti (ak sú dostupné Zmluvným stranám v čase vystavenia faktúry):
1. názov projektu,
2. kód projektu v ITMS2014+,
3. kód ekonomickej klasifikácie,
4. číslo a názov Zmluvy,
5. špecifikácia plnenia v súlade s PID v zmysle detailného rozpočtu označená až na úroveň čísla a názvu výdavku,
6. špecifikácia platby (názov banky poskytovateľa vrátane SWIFT kódu, číslo účtu poskytovateľa vrátane čísla v tvare IBAN, špecifikácia predmetu plnenia formou prílohy, pečiatka a podpis oprávnenej osoby poskytovateľa).

V prípade požiadavky objednávateľa o doplnenie ďalších náležitostí faktúr, poskytovateľ sa zaväzuje vyhotovovať faktúry s požadovanými náležitosťami.

* 1. Prílohou faktúry musí byť potvrdenie fakturovaného plnenia poverenými osobami objednávateľa, pričom jeho forma a obsah bude uvedená v PID. Potvrdenie fakturovaného plnenia bude mať formu najmä akceptačného protokolu potvrdeného poverenými osobami objednávateľa a/alebo podpísaných prezenčných listín účastníkov školení a/alebo súpisu osobohodín potvrdených poverenými osobami objednávateľa.
	2. Splatnosť faktúry, ktorá bude mať náležitosti daňového dokladu, je 60 kalendárnych dní a začne plynúť v deň doručenia faktúry objednávateľovi v troch rovnopisoch, ak ďalej nie je ustanovené inak. Má sa za to, že fakturovaná cena je zaplatená dňom, keď sa uhrádzaná čiastka odpíše z účtu objednávateľa. Poskytovateľ berie na vedomie, že predmet Zmluvy je financovaný z prostriedkov Európskej únie, zo štátneho rozpočtu a z vlastných prostriedkov objednávateľa. Poskytovateľ berie na vedomie, že uvedené financovanie platieb z prostriedkov Európskej únie je časovo a administratívne náročné. Poskytovateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy. Objednávateľ uhrádza faktúry poskytovateľa na bankový účet poskytovateľa, ktorý mu poskytovateľ písomne oznámi. S ohľadom na ustanovenie bodu 3.5 Zmluvy sa Zmluvné strany dohodli, že začiatok plynutia lehoty splatnosti faktúry, po splnení ostatných podmienok uvedených v tomto článku, je podmienený získaním finančných prostriedkov NFP na úhradu cien, ktoré sú predmetom fakturácie. Z uvedeného dôvodu lehota splatnosti faktúry nezačne plynúť najmä v prípade pozastavenia platieb NFP v prospech objednávateľa z dôvodu kontroly, spätného overovania, finančného auditu alebo prerušenia realizácie projektu NFP.
	3. Ak nie sú objednávateľovi spolu s faktúrou predložené všetky povinné prílohy alebo objednávateľ namieta formálnu alebo vecnú správnosť faktúry (faktúra napr. neobsahuje všetky zákonom stanovené náležitosti alebo obsahuje nesprávne alebo neúplné údaje), je objednávateľ oprávnený vrátiť poskytovateľovi faktúru spolu s písomným odôvodnením vrátenia faktúry s uvedením konkrétnych nedostatkov, ktoré bránia jej akceptácii zo strany objednávateľa. V prípade vrátenia faktúry lehota splatnosti vrátenej faktúry neplynie, znova začne plynúť až po doručení formálne a vecne správnej faktúry objednávateľovi spolu so všetkými povinnými prílohami.

# Článok V

# Riadenie poskytovania Služieb

* 1. Zmluvné strany sa dohodli, že zriadia riadiaci výbor, ktorého hlavného úlohou je riadenie plnenia tejto Zmluvy (ďalej len **„Riadiaci výbor**“).
	2. Riadiaci výbor bude pozostávať z 5 členov, pričom 3 členov menuje objednávateľ, 2 členov menuje poskytovateľ. Predseda Riadiaceho výboru bude menovaný objednávateľom spomedzi zástupcov objednávateľa. Riadiaci výbor je uznášaniaschopný, keď sú prítomní aspoň 4 jeho členovia. Riadiaci výbor môže na návrh predsedu Riadiaceho výboru prijať rozhodnutie aj per rollam formou telekonferencie, alebo na základe písomnej, emailovej alebo inej Riadiacim výborom vopred odsúhlasenej komunikácie členov Riadiaceho výboru. Riadiaci výbor rozhoduje jednoduchou väčšinou všetkých svojich členov. V prípade rovnosti hlasov je rozhodujúci hlas predsedu Riadiaceho výboru. Rozhodnutia Riadiaceho výboru v  záležitostiach práv a povinností Zmluvných strán vniknutých na základe tejto Zmluvy sú pre Zmluvné strany záväzné. Ak nie je vyslovene v tejto Zmluve stanovené inak, rozhodnutím Riadiaceho výboru nemôže byť vykonaná zmena tejto Zmluvy, na ktorú sa vyžaduje forma písomného dodatku. Z konania zasadnutí Riadiaceho výboru sa vyhotovujú zápisnice, ktoré obsahujú opis rozhodujúcich skutočností z jeho konania, ďalej doslovné znenie všetkých jeho prijatých rozhodnutí a prípadné námietky členov Riadiaceho výboru.
	3. Riadiaci výbor menuje pracovné skupiny (projektové tímy) pre poskytovanie Služieb, pričom jeho členmi sú automaticky projektoví manažéri za každú Zmluvnú stranu určení pre operatívne riadenie poskytovania Služieb.
	4. Zodpovednosťou Riadiaceho výboru je najmä sledovať napredovanie, schvaľovať a autorizovať zmeny pre poskytovanie Služieb. Akékoľvek problémy, ktoré môžu ohroziť úspešnosť projektu alebo bezproblémové pokračovanie ktorejkoľvek s ním spojených činností, musia byť oznámené Riadiacemu výboru.
	5. Objednávateľ vymenuje do 3 (troch) pracovných dní odo dňa nadobudnutia účinnosti tejto Zmluvy projektového manažéra, ktorý bude dostupný v priebehu plnenia tejto Zmluvy a bude oprávnený k úkonom v mene objednávateľa spojeným s jej plnením a jeho identifikačné a kontaktné údaje v rovnakej lehote písomne oznámi poskytovateľovi. V prípade zmeny osoby projektového manažéra túto zmenu bez zbytočného odkladu oznámi poskytovateľovi.
	6. Poskytovateľ vymenuje do 3 (troch) pracovných dní odo dňa nadobudnutia účinnosti tejto Zmluvy projektového manažéra, ktorý bude dostupný v priebehu plnenia tejto Zmluvy a bude oprávnený k úkonom v mene poskytovateľa spojeným s jej plnením a jeho identifikačné a kontaktné údaje v rovnakej lehote písomne oznámi objednávateľovi. V prípade zmeny osoby projektového manažéra túto zmenu bez zbytočného odkladu oznámi objednávateľovi.
	7. Projektový manažér objednávateľa bude oprávnený najmä
		1. zabezpečovať súčinnosť objednávateľa a tretích strán pri plnení Zmluvy;
		2. koordinovať činnosť osôb plniacich Zmluvu na strane objednávateľa, najmä projektového tímu;
		3. podpisovať protokoly a zápisnice vo vzťahu k odovzdaniu a prevzatiu Služieb a/alebo jeho častí, ak v Zmluve nebude uvedené inak;
		4. vykonávať ďalšie úlohy určené mu Zmluvou vrátane jej príloh a Riadiacim výborom.
	8. Projektový manažér poskytovateľa bude oprávnený najmä
		1. koordinovať činnosť osôb plniacich Zmluvu na strane poskytovateľa, najmä projektového tímu;
		2. podpisovať protokoly a zápisnice vo vzťahu k odovzdaniu a prevzatiu Služieb a/alebo jeho častí, ak v Zmluve nebude uvedené inak;
		3. vykonávať ďalšie úlohy určené mu Zmluvou vrátane jej príloh a Riadiacim výborom.
	9. Pre zamedzenie pochybností, v prípade ak v zmysle ustanovení tejto Zmluvy nie je oprávnenie konať za príslušnú Zmluvnú stranu vo veciach týkajúcich sa plnenia tejto Zmluvy zverené jej projektovému manažérovi, resp. ak o danej záležitosti týkajúcej sa plnenia tejto Zmluvy nemá kompetenciu rozhodnúť Riadiaci výbor, napr. v prípade doplnenia subdodávateľa v zmysle bodu 11.2 tejto Zmluvy alebo zmena a/alebo doplnenie kľúčového experta v zmysle bodu 11.6 tejto Zmluvy je oprávnený za príslušnú Zmluvnú stranu konať v danej veci jej štatutárny orgán alebo preukázateľne splnomocnený alebo poverený zástupca príslušnej Zmluvnej strany.
	10. Poskytovateľ je povinný používať pre riadenie plnenia Zmluvy Nástroj na riadenie procesov a evidencie (DCOM Service Desk) (ďalej len „**Nástroj riadenia**“). Nástroj riadenia je prístupný jednotlivým členom projektových tímov objednávateľa a poskytovateľa. Nástroj riadenia umožňuje najmä evidovanie a kontrolu plnenia úloh jednotlivých členov projektového tímu, plánovanie a vytváranie harmonogramu prác, kontrolu plnenia harmonogramu prác, automatickú eskaláciu a upozornenie relevantných členov tímov pri dosiahnutí hraničných hodnôt (napríklad doba riešenia úlohy, počet chýb (vád) poskytovania Služieb a podobne), vytváranie užívateľom definovaných pohľadov a prehľadov o plnení Zmluvy, vytváranie personálnych matíc členov jednotlivých projektových tímov, kooperáciu nad dokumentmi a podobne.
	11. Bližšie podrobnosti týkajúce sa riadenia poskytovania Služieb budú predmetom PID.

# Článok VI

# Doba, miesto a spôsob poskytovania Služieb

* 1. Poskytovateľ sa zaväzuje poskytovať Služby po dobu 24 mesiacov.
	2. Poskytovateľ sa zaväzuje poskytovať Služby podľa tejto Zmluvy na území Slovenskej republiky v mieste určenom objednávateľom, ak sa Zmluvné strany písomne nedohodnú inak.
	3. Poskytovateľ sa zaväzuje vyhotoviť a predložiť objednávateľovi do 15 dní od účinnosti tejto Zmluvy PID, ktorý musí obsahovať najmä:
		1. detailnú špecifikáciu požiadaviek na poskytovanie Služieb;
		2. detailný popis procesov poskytovania Služieb;
		3. detailný harmonogram poskytovania Služieb;
		4. fakturačné míľniky pre fakturáciu ceny za jednotlivé poskytnuté Služby;
		5. spôsob preberania (odovzdávania) jednotlivých Služieb a ich potvrdzovania poverenými osobami objednávateľa;
		6. hlavné úlohy poskytovateľa a objednávateľa, súčinnosť požadovanú poskytovateľom od objednávateľa, podrobnosti týkajúce sa riadenia poskytovania Služieb, riziká spojené s plnením Zmluvy a definovanie stratégií pre ich zvládnutie;
		7. popis a počet odovzdávanej prevádzkovej dokumentácie a užívateľskej dokumentácie k poskytovaným Službám.

Poskytovateľ zodpovedá za zabezpečenie technickej a metodickej časti plnenia Zmluvy, ak v Zmluve nie je výslovne uvedené inak. PID nesmie rozširovať poskytovanie Služieb a ani nesmie byť v rozpore so Zmluvou.

* 1. PID sa bude predkladať a schvaľovať nasledovne:
		1. poskytovateľ predkladá PID projektovému manažérovi objednávateľa. Projektový manažér objednávateľa predloží PID (pokiaľ nebude mať k textu odôvodnené výhrady, na podklade ktorých je poskytovateľ povinný PID bezodkladne revidovať) spolu so svojimi pripomienkami bezodkladne, najneskôr do 5 pracovných dní po jeho obdržaní od poskytovateľa na posúdenie a schválenie Riadiacemu výboru. Rozhodnutie Riadiaceho výboru o schválení PID je potvrdením toho, že PID je vypracovaný v súlade so Zmluvou, vrátane jej príloh, a obsahuje informácie, na základe ktorých je možné posúdiť plnenie Zmluvy;
		2. Riadiaci výbor je oprávnený PID neschváliť najmä v prípade, ak je spracovaný v rozpore s touto Zmluvou alebo v rozpore so Zmluvou o poskytnutí NFP alebo obsahuje nepravdivé údaje alebo na základe PID nebude možné riadne plniť Zmluvu;
		3. Riadiaci výbor rozhodne o schválení alebo neschválení PID podľa tejto Zmluvy písomne do 10 pracovných dní odo dňa doručenia PID. Ak PID Riadiaci výbor neschváli, písomne oznámi poskytovateľovi príslušné dôvody a požiada o zmenu alebo dopracovanie posudzovaného PID, pričom poskytovateľ je povinný pripomienky Riadiaceho výboru zapracovať a PID opätovne predložiť spôsobom podľa tohto bodu Zmluvy do 5 pracovných dní od vrátenia neschváleného PID;
		4. ak Riadiaci výbor schváli PID podľa tejto Zmluvy s podmienkou, že poskytovateľ tento PID pozmení, Riadiaci výbor stanoví lehotu na uskutočnenie požadovanej zmeny.
	2. Ak Riadiaci výbor neschváli PID ani do 60 pracovných dní od účinnosti tejto Zmluvy z dôvodov na strane poskytovateľa, znamená to podstatné porušenie Zmluvy poskytovateľom. PID sa stáva záväzným pre Zmluvné strany po jeho písomnom schválení Riadiacim výborom.
	3. Koordináciu ako aj dohľad nad poskytovaním Služieb zabezpečujú projektoví manažéri Zmluvných strán, pričom Riadiaci výbor je oprávnený rozhodnúť (i) o zmene postupnosti poskytovania Služieb a (ii) o posune termínov poskytovania Služieb.
	4. Poskytovanie plnenia podľa tejto Zmluvy je závislé od riadneho a včasného poskytovania nevyhnutnej súčinnosti objednávateľa. V prípade omeškania objednávateľa s včasným poskytnutím súčinnosti inak nevyhnutnej pre splnenie záväzku poskytovateľa, má poskytovateľ právo na zodpovedajúci posun v harmonograme plnenia. Obdobne budú Zmluvné strany postupovať v prípade legislatívnych zmien v priebehu plnenia tejto Zmluvy a iných prekážok plnenia v čase uzavretia tejto Zmluvy pri vynaložení odbornej starostlivosti nepredvídateľných a príslušnou Zmluvnou stranou neodvrátiteľných. Pre vylúčenie akýchkoľvek pochybností objednávateľ nie je v omeškaní, ak splnenie jeho povinnosti je podmienené súčinnosťou obce a príslušná obec súčinnosť neposkytne.

# Článok VII

# Správy o poskytovaní Služieb

* 1. Poskytovateľ predkladá objednávateľovi za každý kalendárny mesiac správy o poskytovaní Služieb.
	2. Správa o poskytovaní Služieb bude obsahovať najmä:
		1. súhrn informácií o poskytnutých Službách;
		2. informácie o všetkých dôležitých problémoch, spôsobe ich riešenia, ktoré sa vyskytli počas plnenia Zmluvy, špecificky počas poskytovania jednotlivých Služieb;
		3. odporúčania poskytovateľa, ako sa v budúcnosti vyhnúť prípadným problémom.
	3. Poskytovateľ zabezpečí informácie a vedenie evidencie o plnení Zmluvy, najmä
		1. na požiadanie poskytne projektovému manažérovi objednávateľa, Riadiacemu výboru alebo inej oprávnenej osobe, akékoľvek informácie, ktoré sú nevyhnutné na plnenie Zmluvy;
		2. uchová v lehotách podľa Zmluvy o poskytnutí NFP úplné a presné účtovné doklady o plneniach poskytovaných na základe tejto Zmluvy.

# Článok VIII

# Zodpovednosť za kvalitu a zodpovednosť za škodu

* 1. Poskytovateľ sa zaväzuje, že Služby, vrátane akejkoľvek ich časti, budú objednávateľovi poskytnuté v súlade a v rozsahu, v kvalite a za podmienok dohodnutých v tejto Zmluve a v jej prílohách. Poskytovateľ nesie objektívnu zodpovednosť, bez možnosti jej zbavenia, za bezchybnú funkčnosť poskytnutých Služieb, vrátane akejkoľvek ich časti.
	2. Poskytovateľ zodpovedá za vady, ktoré má poskytnutá Služba, vrátane jej častí v okamihu odovzdania Služby, a/alebo jej časti, a to aj v prípade, keď sa vada stane zjavnou (objednávateľ ju objaví) až po tomto okamihu a počas záručnej doby. Záručná doba na Služby, vrátane akejkoľvek ich časti v zmysle tejto Zmluvy začína plynúť odo dňa riadneho odovzdania a trvá do uplynutia 24 mesiacov.
	3. Poskytovateľ sa zaväzuje záručné vady Služieb, vrátane akejkoľvek ich časti bezodplatne a bezodkladne odstrániť. Ak poskytovateľ neodstráni záručné vady Služieb podľa predchádzajúcej vety, je objednávateľ oprávnený zabezpečiť odstránenie vád Služieb iným vhodným spôsobom na náklady poskytovateľa.
	4. Poskytovateľ sa zaväzuje nahradiť objednávateľovi priamu škodu, ktorú preukázateľne spôsobil pri plnení Zmluvy. Nebezpečenstvo škody na veciach použitých pri poskytovaní Služby, resp. ich časti prechádza na objednávateľa dňom ich odovzdania podľa Zmluvy, ak v Zmluve nie je výslovne uvedené inak.
	5. Pre odstránenie pochybností, nároky objednávateľa z vád predmetu plnenia Zmluvy, resp. ich časti sa nedotýkajú jeho nárokov na náhradu škody alebo na zmluvnú pokutu alebo akýchkoľvek iných nárokov objednávateľa, ktoré nie sú výslovne uvedené v Zmluve a v jej prílohách.
	6. Poskytovateľ nenesie zodpovednosť za neposkytnutie Služieb, prípadne ich vadné poskytnutie spôsobené:
1. neposkytnutím riadnej súčinnosti zo strany objednávateľa, resp. obce, ktorá má byť konečným užívateľom Služieb,
2. v dôsledku neoprávneného zásahu zo strany objednávateľa alebo tretích osôb (okrem subdodávateľov poskytovateľa podľa tejto Zmluvy, ktorých použil na plnenie Zmluvy).

# Článok IX

# Povinnosti poskytovateľa

* 1. Poskytovateľ je povinný pri plnení Zmluvy postupovať na vysokej profesionálnej úrovni, so všetkou odbornou starostlivosťou, ktorú možno od poskytovateľa požadovať. Poskytovateľ sa zaväzuje dodržiavať pri plnení Zmluvy všetky všeobecne záväzné právne predpisy platné na území Slovenskej republiky, ako aj záväzné technické normy, prípadne tiež iné normy, interné predpisy, s ktorými bol objednávateľom oboznámený (najmä zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov, vyhláška Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov, zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente), Metodika pre systematické zabezpečenie organizácií verejnej správy v oblasti informačnej bezpečnosti (dostupná na <https://www.csirt.gov.sk/doc/MetodikaZabezpeceniaIKT_v2.0.pdf> ).
	2. Poskytovateľ sa zaväzuje, že bude spolupracovať s ďalšími osobami, ktoré objednávateľovi poskytujú plnenia a ktorých súčinnosť je nevyhnutná na poskytovanie Služieb.
	3. Poskytovateľ je povinný plniť riadne a včas svoje povinnosti podľa Zmluvy a dodržiavať pokyny objednávateľa. Poskytovateľ je povinný upozorniť objednávateľa bez zbytočného odkladu na nedostatočnú súčinnosť objednávateľa a/alebo tretích osôb, nevhodnú povahu pokynov alebo na ich rozpor s ustanoveniami Zmluvy a/alebo ustanoveniami všeobecne záväzných právnych predpisov, ak poskytovateľ mohol túto nevhodnosť, resp. rozpor zistiť pri vynaložení všetkej odbornej starostlivosti. Ak nedostatočná súčinnosť objednávateľa a/alebo tretích osôb, nevhodné alebo so Zmluvou a/alebo všeobecne záväznými právnymi predpismi rozporné pokyny prekážajú v riadnom plnení Zmluvy, je poskytovateľ povinný jej splnenie v nevyhnutnom rozsahu prerušiť do doby poskytnutia potrebnej súčinnosti objednávateľa a/alebo tretích osôb, zmeny predmetného pokynu alebo písomného oznámenia, že objednávateľ trvá na plnení Zmluvy podľa daných pokynov. O dobu, po ktorú bolo potrebné Zmluvu prerušiť, sa predlžuje lehota určená na jej splnenie. Pre vylúčenie pochybností poskytovateľ si nemôže uplatňovať voči objednávateľovi akúkoľvek finančnú náhradu za prerušenie plnenia a za činnosti vykonané počas prerušenia plnenia ani si uplatňovať osobohodiny strávené poskytovaním Služby alebo prestoje vo vzťahu k prerušenému plneniu.
	4. Poskytovateľ je povinný pri plnení Zmluvy dodržiavať zásady poctivého obchodného styku a zdržať sa akéhokoľvek konania, ktoré by mohlo byť posúdené ako konanie v rozpore s dobrými mravmi hospodárskej súťaže.
	5. Poskytovateľ je povinný zdržať sa pri plnení Zmluvy akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia Zmluvy. Konflikt záujmov podľa predchádzajúcej vety, ako uprednostnenie osobného záujmu poskytovateľa pred záujmom na riadnom plnení Zmluvy, môže vzniknúť najmä v dôsledku ekonomických záujmov, politických alebo národnostných preferencií, rodinných vzťahov, alebo vzťahov s blízkymi osobami alebo iného spojenia, resp. spoločných záujmov. Poskytovateľ sa zaväzuje bezodkladne písomne oznámiť objednávateľovi vznik konfliktu záujmov a vykonať kroky na odstránenie akejkoľvek skutočnosti, ktorá by mohla byť považovaná za konflikt záujmov.
	6. Poskytovateľ sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky ako aj záväzné právne akty Európskej únie (ďalej len „**EÚ**“) v oblasti Štrukturálnych fondov EÚ a primerane v rozsahu vzťahujúcom sa na poskytovateľa aj rešpektovať ostatné pravidlá vydané na ich základe (napr. Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020, Systém riadenia európskych štrukturálnych a investičných fondov na programové obdobie 2014-2020 a pod.). Za účelom preventívneho riešenia problémov spojených s refundáciou nákladov na realizáciu projektu môže objednávateľ aj vopred oznámiť poskytovateľovi informácie a pokyny, ktoré je v tomto ohľade nevyhnutné dodržiavať zo strany poskytovateľa (napr. požiadavky na špecifikáciu plnenia v preberacích protokoloch alebo faktúrach poskytovateľa a pod.).
	7. Poskytovateľ je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí NFP, na základe ktorej je financované poskytovanie Služieb, a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
	8. Oprávnenými osobami na výkon kontroly v zmysle vyššie uvedeného v bode 9.7. sú najmä:

a) Poskytovateľ NFP a ním poverené osoby;

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;

c) Najvyšší kontrolný úrad Slovenskej republiky, Certifikačný orgán a nimi poverené osoby;

d) Orgán auditu, jeho spolupracujúce orgány (Úrad vládneho auditu), a osoby poverené na výkon kontroly/auditu;

e) Splnomocnení zástupcovia Európskej Komisie a Európskeho dvora audítorov;

f) Orgán zabezpečujúci ochranu finančných záujmov Európskej únie;

g) osoby prizvané orgánmi uvedenými v písm. a) až f) v súlade s príslušnými právnymi predpismi Slovenskej republiky a právnymi aktmi Európskej únie.

* 1. Poskytovateľ sa zaväzuje dodržiavať všetky technické a bezpečnostné predpisy, zároveň zabezpečí poučenie osôb plniacich Zmluvu na strane poskytovateľa o všeobecných predpisoch bezpečnosti a ochrany zdravia pri práci, povinností z pracovnoprávnych predpisov, právnych predpisov, ktoré upravujú zákaz nelegálnej práce, zodpovedá za ich dodržiavanie týmito osobami a znáša prípadné dôsledky porušenia týchto predpisov. Poskytovateľ je povinný riadiť sa pokynmi zodpovednej osoby za informačnú bezpečnosť menovanú objednávateľom a/alebo tretích osôb. Ak poskytovateľ bude pri plnení povinností podľa tejto Zmluvy využívať zabezpečené sieťové pripojenie (VPN) objednávateľa a/alebo tretích osôb, je povinný rešpektovať bezpečnostné smernice a iné vnútorné predpisy objednávateľa a/alebo tretích osôb pre túto VPN.
	2. Ak v areáli patriacom objednávateľovi a/alebo ktorý užíva objednávateľ a/alebo tretích osôb dôjde k pracovnému úrazu osoby plniacej Zmluvu na strane poskytovateľa z dôvodu porušenia technických a bezpečnostných predpisov, zodpovedá v plnom rozsahu za následky výlučne poskytovateľ.
	3. Poskytovateľ vyhlasuje, že je poistený pre prípad zodpovednosti za škodu spôsobenú pri poskytovaní plnenia ako aj voči tretím osobám podľa tejto Zmluvy. Poskytovateľ je povinný do 10 pracovných dní odo dňa účinnosti tejto Zmluvy predložiť objednávateľovi platnú a účinnú poistnú zmluvu na poistenie zodpovednosti za škodu vzniknutú v súvislosti s poskytovaním plnenia podľa tejto Zmluvy na minimálnu poistnú sumu 1 000 000,00 EUR (slovom: jedenmilión euro) a preukáže, že má uhradené poistné za obdobie podľa predmetnej poistnej zmluvy. Poskytovateľ splní povinnosť podľa predchádzajúcej vety doručením kópie poistnej zmluvy, z ktorej bude vyplývať splnenie stanovenej požiadavky objednávateľa. Poskytovateľ sa zaväzuje toto poistné krytie udržiavať počas trvania Zmluvy. V prípade ak je poistná zmluva uzatvorená na dobu neurčitú, poskytovateľ je povinný kedykoľvek a bez zbytočného odkladu predložiť objednávateľovi potvrdenie o zaplatení poistného za príslušné obdobie a predložiť mu príslušnú poistnú zmluvu. Porušenie záväzku poskytovateľa podľa tohto bodu Zmluvy znamená podstatné porušenie Zmluvy poskytovateľom.
	4. Poskytovateľ vyhlasuje, že v čase uzatvorenia Zmluvy má splnené povinnosti, ktoré mu vyplývajú zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**Zákon o registri partnerov verejného sektora**“). Porušenie záväzku poskytovateľa podľa tohto bodu Zmluvy znamená podstatné porušenie Zmluvy poskytovateľom.

# Článok X

# Povinnosti objednávateľa

* 1. Objednávateľ poskytne na požiadanie poskytovateľovi všetky informácie, ktoré má k dispozícii a sú potrebné na realizáciu plnení podľa Zmluvy.
	2. Ak je poskytovanie Služby podľa Zmluvy možné len za poskytnutia plnej spolupráce a súčinnosti tretích strán, objednávateľ je povinný zabezpečiť súčinnosť a spoluprácu týchto tretích strán, ak je to objektívne možné.
	3. Objednávateľ umožní alebo zabezpečí poskytovateľovi (alebo ním povereným osobám) prístup do miesta plnenia.
	4. Objednávateľ vytvorí pre zamestnancov poskytovateľa alebo ním poverené osoby bezpečné pracovné prostredie v súlade s platnými a účinnými všeobecne záväznými právnymi predpismi v miestach plnenia. Pred začatím poskytovania Služieb bude objednávateľ informovať poskytovateľa o pravidlách bezpečnosti práce, ktoré sú osoby poskytujúce Služby za poskytovateľa dodržiavať.
	5. Objednávateľ sa zaväzuje umožniť poskytovateľovi plnenie podľa tejto Zmluvy, spolupracovať s poskytovateľom pri plnení tejto Zmluvy, najmä mu poskytnúť vždy v dostatočnom predstihu potrebnú súčinnosť a podklady, ako aj úplné, pravdivé a včasné informácie potrebné pre riadne plnenie záväzkov poskytovateľa.
	6. Objednávateľ bezodkladne poskytne poskytovateľovi všetky informácie o akýchkoľvek prekážkach pre plnenie Zmluvy v dôsledku konania alebo opomenutia tretích osôb, s ktorými je v právnom vzťahu, od spolupôsobenia ktorých závisí plnenie poskytovateľa podľa tejto Zmluvy.
	7. Objednávateľ poskytne poskytovateľovi bezplatne všetky potrebné prístupy, pripojenia do jeho siete, softvér a oprávnenia, ktorými disponuje a ktoré sú nevyhnutné pre poskytovanie Služieb, ak v Zmluve nie je stanovené inak.

# Článok XI

# Subdodávatelia a kľúčoví experti

* 1. Poskytovateľ je oprávnený zadať plnenie podľa tejto Zmluvy alebo jeho časť ďalším čiastkovým poskytovateľom (ďalej len „**subdodávateľ**“). V takomto prípade poskytovateľ zodpovedá rovnako, akoby Zmluvu plnil sám.
	2. Ak poskytovateľ použije na plnenie tejto Zmluvy subdodávateľov, o ktorých má vedomosť v čase podpisu tejto Zmluvy, tvorí ich zoznam Prílohu č. 5 tejto Zmluvy. Poskytovateľ je oprávnený zmeniť subdodávateľa, pričom v prípade zmeny subdodávateľa Zmluvné strany uzavrú dodatok k tejto Zmluve.
	3. Poskytovateľ zodpovedá za odbornú starostlivosť pri výbere subdodávateľa ako aj za Služby vykonané a zabezpečené na základe zmluvy o subdodávke.
	4. Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom poskytovateľa v zmysle Zákona o registri partnerov verejného sektora.
	5. Poskytovateľ je povinný na plnenie tejto Zmluvy použiť kľúčových expertov, prostredníctvom ktorých preukazoval splnenie podmienok účasti vo Verejnom obstarávaní a ktorí splnili podmienky účasti určené objednávateľom podľa § 34 ods. 1 písm. g) Zákona o verejnom obstarávaní, a to počas doby trvania Zmluvy. Zoznam kľúčových expertov podľa predchádzajúcej vety je súčasťou Prílohy č. 6 tejto Zmluvy, pričom poskytovateľ je povinný tento zoznam aktualizovať, a to po predchádzajúcom schválení zmeny kľúčového experta zo strany objednávateľa v zmysle nasledujúceho bodu tohto článku Zmluvy. Aktuálny zoznam kľúčových expertov je poskytovateľ povinný zaslať objednávateľovi elektronicky bezodkladne po schválení zmeny.
	6. Poskytovateľ je povinný vyžiadať si vopred písomný súhlas objednávateľa, týkajúci sa zmeny kľúčových expertov, ktorých používa na realizáciu tejto Zmluvy. V prípade, ak niektorý z kľúčových expertov ukončí spoluprácu s poskytovateľom, v prípade úmrtia kľúčového experta alebo v inom relevantnom prípade, ktorý zabraňuje kľúčovému expertovi riadne vykonávať plnenie tejto Zmluvy, je poskytovateľ povinný o tejto skutočnosti bez zbytočného odkladu písomne informovať objednávateľa. Poskytovateľ sa zaväzuje, že bude mať na realizáciu plnenia k dispozícii minimálne taký počet kľúčových expertov, aký bol stanovený v rámci podmienok účasti vo Verejnom obstarávaní k predmetu tejto Zmluvy. Pri zmene kľúčového experta, musí tento kľúčový expert spĺňať minimálne požiadavky stanovené objednávateľom v rámci podmienok účasti vo Verejnom obstarávaní. Žiadosť o písomný súhlas pri zmene kľúčového experta predloží poskytovateľ v písomnej forme spolu s dokladmi preukazujúcimi splnenie predmetných minimálnych požiadaviek na kľúčových expertov pred ich nástupom na výkon činností podľa tejto Zmluvy. Po kladnom stanovisku objednávateľa môže príslušný kľúčový expert začať vykonávať príslušné činnosti v rámci plnenia tejto Zmluvy.
	7. Poskytovateľ je povinný na žiadosť Objednávateľa preukázať, že na plnení Zmluvy sa podieľajú osobne kľúčoví experti v zmysle Prílohy č. 6. V prípade ak sa niektorý z kľúčových expertov podľa Prílohy č. 6 priamo a osobne nepodieľa na plnení tejto Zmluvy alebo ak nespĺňa minimálnu úroveň podmienok účasti v zmysle Verejného obstarávania, ide o podstatné porušenie Zmluvy, ktorý predstavuje dôvod na odstúpenie od Zmluvy.

# Článok XII

# Dôvernosť informácií

* 1. Poskytovateľ sa voči objednávateľovi zaväzuje, že
		1. všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe jemu odovzdané, poskytnuté, sprístupnené alebo akýmkoľvek iným spôsobom ním získané od objednávateľa alebo jeho subdodávateľov alebo tretích strán podieľajúcich sa na plnení Zmluvy (ďalej len „**Dôverné informácie**“), bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na plnenie Zmluvy, nebude ich používať v rozpore s týmto vyhlásením a ani akékoľvek z Dôverných informácií neodovzdá ani neposkytne akejkoľvek inej fyzickej ani právnickej osobe, a to počas ani po ukončení Zmluvy;
		2. zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov ako i iných tretích osôb, a to aj po ukončení Zmluvy. Poskytovateľ je povinný na základe požiadavky objednávateľa predložiť bezodkladne objednávateľovi podpísané vyhlásenia o mlčanlivosti zo strany osôb podľa predchádzajúcej vety, ktoré budú mať prístup k Dôverným informáciám;
		3. v prípade nedodržania ktoréhokoľvek z vyhlásení urobených alebo porušenia ktorejkoľvek povinnosti alebo záväzku uvedených v tomto článku Zmluvy nahradí objednávateľovi podľa § 373 a nasl. Obchodného zákonníka akúkoľvek a všetku škodu, ktorá mu nedodržaním alebo porušením týchto vyhlásení, povinností alebo záväzkov vznikla.
	2. Všetky podklady poskytnuté poskytovateľovi a evidované údaje, vrátane Dôverných informácií musia byť po ukončení Zmluvy bez vyzvania odovzdané objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie.
	3. Ustanoveniami tohto článku nie je dotknuté právo na ochranu obchodného tajomstva v zmysle príslušných ustanovení Obchodného zákonníka.
	4. Zmluvné strany berú na vedomie, že pri plnení tejto Zmluvy poskytovateľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Zmluvy ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „**zákon o ochrane osobných údajov**“), ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov, ďalej len „**Nariadenie GDPR**“). Zmluvné strany do 10 pracovných dní odo dňa účinnosti tejto Zmluvy uzatvoria zmluvu podľa Nariadenia GDPR a zákona o ochrane osobných údajov, v ktorej budú upravené práva a povinnosti Zmluvných strán pri spracúvaní osobných údajov.

# Článok XIII

# Sankcie

* 1. Ak je poskytovateľ v omeškaní s poskytnutím Služby, je objednávateľ oprávnený požadovať za každý aj začatý deň omeškania zmluvnú pokutu vo výške :
		+ 100,00 EUR (slovom jednosto euro) za každú jednu obec pri nedodaní pripojenia obce pozostávajúceho z realizácie všetkých nasledovných služieb:  1.1, 1.2, 1.3, 1.12 alebo 1.13 podľa prílohy č. 1 - Rámcový opis predmetu zákazky podľa dohodnutého harmonogramu v zmysle bodu 6.3.3. tejto zmluvy;
		+ 100,00 EUR (slovom jednosto euro) za každú jednu obec pri nedodaní služby 1.4 podľa prílohy 1 - Rámcový opis predmetu zákazky podľa dohodnutého harmonogramu v zmysle bodu 6.3.3. tejto zmluvy;
		+ 100,00 EUR (slovom jednosto euro) za nedodanie každej jednej zo služieb 1.5, 1.6, 1.7, 1.8 alebo 1.9 podľa prílohy 1 - Rámcový opis predmetu zákazky podľa dohodnutého harmonogramu v zmysle bodu 6.3.3. tejto zmluvy

Poskytovateľ je povinný objednávateľovi uplatnenú zmluvnú pokutu bezodkladne uhradiť.

* 1. Ak poskytovateľ poruší akýkoľvek iný záväzok vyplývajúci mu zo Zmluvy vrátane jej príloh ako sú záväzky sankcionované v bode 13.1 Zmluvy alebo v bode 15.10 Zmluvy a tento nesplní ani v dodatočnej primeranej lehote od doručenia výzvy objednávateľa na jeho splnenie, objednávateľovi vzniká nárok na zmluvnú pokutu vo výške 1 000,00 EUR (slovom: tisíc euro) za každý, aj začatý deň omeškania, za každé jednotlivé porušenie takéhoto záväzku.
	2. V prípade omeškania objednávateľa s úhradou faktúry poskytovateľa, je poskytovateľ oprávnený požadovať od objednávateľa úrok z omeškania podľa § 369a Obchodného zákonníka.
	3. V prípade omeškania poskytovateľa s úhradou peňažného plnenia (najmä titulom zmluvnej pokuty alebo nárokov na náhradu škody), je objednávateľ oprávnený požadovať od poskytovateľa úrok z omeškania podľa § 369 ods. 2 Obchodného zákonníka v sadzbe, ktorú ustanoví vláda Slovenskej republiky nariadením.
	4. Uplatnením nárokov objednávateľa na zmluvné pokuty podľa Zmluvy nie sú dotknuté jeho nároky na náhradu škody, a to aj vo výške presahujúcej tieto zmluvné pokuty. Poskytovateľ je povinný uplatnené zmluvné pokuty objednávateľovi bezodkladne uhradiť.

# Článok XIV

# Komunikácia Zmluvných strán

* 1. Zmluvné strany sa dohodli, že akékoľvek oznámenia/písomnosti jednej Zmluvnej strany adresované druhej Zmluvnej strane budú doručené na adresy uvedené v záhlaví Zmluvy. Písomnosti odoslané druhej Zmluvnej strane na adresu jej sídla uvedenú v Zmluve alebo neskôr písomne oznámenú, sa považujú za doručené a prevzaté druhou Zmluvnou stranou (i) prevzatím, (ii) odmietnutím ich prevzatia alebo (iii) po uplynutí troch (3) dní od uloženia na pošte, prostredníctvom doporučenej pošty alebo prostredníctvom kuriéra.
	2. Nepísomná a elektronická komunikácia ohľadom plnenia Zmluvy bude vykonávaná prostredníctvom Nástroja riadenia a/alebo projektového manažéra objednávateľa a projektového manažéra poskytovateľa.
	3. Objednávateľ a poskytovateľ sa zaväzujú bezodkladne písomne oznámiť druhej Zmluvnej strane akúkoľvek zmenu svojich kontaktných údajov, pričom zmena je účinná odo dňa nasledujúceho po doručení takéhoto oznámenia.
	4. Jazyk Zmluvy a celej komunikácie medzi objednávateľom a poskytovateľom a tretími osobami a/alebo projektovým manažérom je slovenský jazyk, ak sa Zmluvné strany nedohodnú inak.
	5. Pre vylúčenie pochybností, oznámenie o zmene kontaktných údajov, najmä mien osôb, adries sídla, elektronickej pošty, telefonických kontaktov, čísiel bankového účtu Zmluvných strán a tiež akákoľvek zmena v osobách oprávnených na plnenie Zmluvy sa nepovažuje za zmenu Zmluvy, resp. jej príloh.

# Článok XV

# Ukončenie zmluvného vzťahu

## Zmluva môže byť ukončená vzájomnou písomnou dohodou Zmluvných strán, odstúpením od Zmluvy v prípadoch stanovených touto Zmluvou alebo z dôvodov ustanovených zákonom. Zmluvu nie je možné ukončiť výpoveďou.

## Odstúpenie od Zmluvy nadobúda účinnosť dňom doručenia písomného oznámenia o odstúpení druhej Zmluvnej strane.

## Okrem prípadov uvedených v § 344 Obchodného zákonníka a prípadov podstatného porušenia Zmluvy takto označených v texte Zmluvy alebo príloh je objednávateľ oprávnený odstúpiť od Zmluvy najmä v prípade, ak:

1. si poskytovateľ opakovane (minimálne 3x) a napriek predchádzajúcemu písomnému upozorneniu nesplní svoje povinnosti vyplývajúce zo Zmluvy (pritom sa musí jednať o tú istú povinnosť), alebo
2. poskytovateľ opakovane (minimálne 3x) a neodôvodnene odmietne, alebo zanedbá plnenie pokynov, ktoré vydá objednávateľ (pritom sa musí jednať o ten istý pokyn), alebo
3. sa poskytovateľ stane spoločnosťou v kríze v zmysle § 67a Obchodného zákonníka, je v úpadku alebo ak je na majetok poskytovateľa začatá exekúcia, poskytovateľ vstúpil do likvidácie, preruší alebo skončí svoju podnikateľskú činnosť, alebo
4. poskytovateľ alebo jeho štatutárny zástupca je právoplatne odsúdený za trestný čin spáchaný v súvislosti s výkonom jeho činnosti, alebo podnikaním, alebo
5. poskytovateľ stratí právne predpoklady na riadne plnenie Zmluvy, alebo
6. u poskytovateľa prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre objednávateľa konajúc rozumne a dôvodne akceptovateľné, alebo
7. ešte nedošlo k plneniu podľa tejto Zmluvy a výsledky administratívnej finančnej kontroly poskytovateľa NFP neumožňujú financovanie výdavkov vzniknutých z obstarávania Služieb.

## Poskytovateľ je oprávnený odstúpiť od Zmluvy len v prípade, ak objednávateľ ani na základe písomnej výzvy poskytovateľa v lehote minimálne 50 kalendárnych dní od jej doručenia neodstráni podstatné porušenie Zmluvy. Podstatným porušením Zmluvy je, ak objednávateľ je v omeškaní 50 kalendárnych dní s plnením povinnosti podľa Zmluvy.

## Odstúpenie od tejto Zmluvy sa nedotýka práva na náhradu škody, zmluvných pokút, práv vyplývajúcich zo zodpovednosti za vady, záväzkov mlčanlivosti, práv k plneniam podľa bodu 15.6 Zmluvy a ani iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.

## Odstúpením od Zmluvy niektorej zo Zmluvných strán sa Zmluva zrušuje ku dňu doručenia odstúpenia druhej Zmluvnej strane. V prípade odstúpenia od tejto Zmluvy si Zmluvné strany ponechajú doposiaľ akceptované plnenia, vykonané v súlade s podmienkami uvedenými v tejto Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví poskytovateľ ich inventarizáciu a objednávateľ bude oprávnený ale nie povinný ich prevziať, pokiaľ uhradí príslušnú časť ceny zodpovedajúcej miere poskytnutia Služby podľa dohody Zmluvných strán.

## V prípade podstatného porušenia Zmluvy poskytovateľom je objednávateľ oprávnený vykonať zmenu Zmluvy spočívajúcu v zmene osoby poskytovateľa, a to nahradením pôvodného poskytovateľa (ďalej len „**Pôvodný poskytovateľ**“) novým poskytovateľom v súlade s § 18 Zákona o verejnom obstarávaní. Zmenu v osobe poskytovateľa je objednávateľ oprávnený vykonať za predpokladu, že novým poskytovateľom je subjekt, ktorý ako uchádzač vo Verejnom obstarávaní splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na druhom mieste v poradí v rámci Verejného obstarávania (ďalej len „**Nový poskytovateľ**“). Na vysporiadanie plnení medzi Pôvodným poskytovateľom a objednávateľom sa primerane aplikujú ustanovenia bodu 15.6 tohto článku Zmluvy. Na vysporiadanie plnení medzi Novým poskytovateľom a objednávateľom sa vykonajú primerané úpravy Zmluvy.

## Poskytovateľ súhlasí s takouto zmenou Zmluvy, ak objednávateľ nahradí poskytovateľa Novým poskytovateľom podľa bodu 15.7 tohto článku Zmluvy. Poskytovateľ súhlasí s tým, že nadobudnutím účinnosti dodatku k Zmluve prestáva byť Zmluvnou stranou Zmluvy a Zmluvou stranou Zmluvy sa stáva Nový poskytovateľ.

## Pôvodný poskytovateľ je povinný bezodkladne, najneskôr do 5 pracovných dní od oznámenia objednávateľa, za účelom zmeny Zmluvy podľa bodu 15.7 tohto článku Zmluvy poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie Zmluvy do okamihu zmeny v osobe poskytovateľa, odovzdať objednávateľovi všetky potrebné informácie a dokumenty v súvislosti s dodaným plnením podľa Zmluvy tak, aby nedošlo k vzniku škody alebo inej ujmy objednávateľovi.

## V prípade omeškania Pôvodného poskytovateľa s plnením povinnosti podľa bodu 15.9 tohto článku Zmluvy (neposkytnutie súčinnosti) vzniká objednávateľovi za každý začatý deň omeškania nárok na zaplatenie zmluvnej pokuty zo strany Pôvodného poskytovateľa vo výške 1.000,00 EUR (slovom: tisíc euro). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

# Článok XVI

# Osobitné dojednania

* 1. Poskytovateľ bez predchádzajúceho písomného súhlasu objednávateľa nie je oprávnený postúpiť, ani inak nakladať s pohľadávkami vyplývajúcimi mu zo Zmluvy. Poskytovateľ nie je oprávnený jednostranne si započítať akékoľvek svoje pohľadávky voči objednávateľovi vyplývajúce mu zo Zmluvy voči pohľadávkam objednávateľa. Postúpenie alebo započítanie pohľadávky v rozpore s týmto bodom Zmluvy je neplatné.
	2. Objednávateľ je oprávnený jednostranne alebo dohodou si započítať akékoľvek svoje pohľadávky vzniknuté na základe Zmluvy (vrátane pohľadávok na zmluvné pokuty a náhradu škody) voči pohľadávkam poskytovateľa voči objednávateľovi, a to bez ohľadu na splatnosť započítavaných pohľadávok.
	3. Ak v zmysle platných všeobecne záväzných právnych predpisov Slovenskej republiky výsledok činnosti poskytovateľa podľa Zmluvy bude chránený ako autorské dielo alebo iný predmet duševného vlastníctva, momentom prevzatia Služby poskytovateľ poskytuje výhradne objednávateľovi v neobmedzenom vecnom a miestnom rozsahu súhlas na akékoľvek všeobecne záväznými právnymi predpismi vymedzené dovolené použitie tohto autorského diela po dobu trvania autorských práv (ďalej len „**autorská licencia**“). Poskytovateľ autorskú licenciu udeľuje objednávateľovi bezodplatne. Objednávateľ v rozsahu autorskej licencie je oprávnený udeliť tretím osobám sublicenciu, ako aj postúpiť ich na tretiu osobu. Za nároky tretích osôb z dôvodu prevodu licenčných práv na objednávateľa zodpovedá poskytovateľ. Poskytovateľ sa zaväzuje zverejniť objednávateľovi autorov, výrobcov a subdodávateľov autorského diela.
	4. Na SW produkty tretích strán, ktoré sú dostupné na trhu ako tzv. štandardný SW (resp. aj tzv. krabicový SW - ako napr. systémový SW, operačný systém a pod.), a ktorý nebol vytvorený na základe tejto Zmluvy pre objednávateľa sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému softvérovému produktu, pričom poskytovateľ sa v rámci plnenia predmetu tejto Zmluvy zaväzuje pre objednávateľa zabezpečiť potrebnú licenciu/sublicenciu v rozsahu, ktorý vyžaduje plnenie tejto Zmluvy.

# Článok XVII

# Záverečné ustanovenia

* 1. Táto Zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a zákona č. 40/1964 Zb. Občianskeho zákonníka v znení neskorších predpisov a so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií), nie však skôr ako dňom nasledujúcim po dni doručenia kladného vyjadrenia Poskytovateľa NFP objednávateľovi k vykonaniu administratívnej kontroly Verejného obstarávania.
	2. Túto Zmluvu je možné meniť očíslovaným písomným dodatkom podpísaným Zmluvnými stranami. Zmluvu je možné zrušiť len písomne.
	3. Táto Zmluva je vyhotovená v šiestich (6) rovnopisoch, z ktorých objednávateľ obdrží štyri (4) rovnopisy a poskytovateľ obdrží dva (2) rovnopisy.
	4. Pokiaľ by sa ktorékoľvek ustanovenie tejto Zmluvy stalo neplatným, nespôsobuje to neplatnosť tejto Zmluvy ako celku. Pokiaľ nastane situácia podľa predchádzajúcej vety, Zmluvné strany nahradia toto neplatné ustanovenie iným ustanovením, ktoré sa mu svojím obsahom a účelom bude čo najviac približovať.
	5. Táto Zmluva vrátane všetkých jej príloh predstavuje úplnú dohodu Zmluvných strán o predmete tejto Zmluvy. Ak to z povahy záväzkov vyplýva, tieto záväzky medzi Zmluvnými stranami pretrvajú aj po uplynutí uvedenej doby, na ktorú je Zmluva uzatvorená.
	6. Práva a povinnosti, ktoré vznikli na základe tejto Zmluvy, alebo v súvislosti s touto Zmluvou sa riadia Obchodným zákonníkom v znení neskorších predpisov a ďalšími všeobecne záväznými právnymi predpismi Slovenskej republiky platnými a účinnými v čase rozhodujúcom pre posúdenie vzniku, zmeny alebo zániku práv a povinností a s prihliadnutím na intertemporálne ustanovenia týchto právnych predpisov. Spory vzniknuté z tejto Zmluvy a/alebo na základe tejto Zmluvy rozhodujú súdy Slovenskej republiky.
	7. Zmluvné strany tejto Zmluvy po jej prečítaní vyhlasujú, že súhlasia s jej obsahom a prílohami, ktoré tvoria súčasť tejto Zmluvy. Táto Zmluva bola uzavretá podľa skutočnej a slobodnej vôle Zmluvných strán.

V ........................ dňa ................ V ........................ dňa ................

Objednávateľ: Poskytovateľ:

DataCentrum elektronizácie [•]

územnej samosprávy Slovenska (DEUS)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[•][•]